ભારતમાં માત્ર 700 કેસમાં જ ગંભીર પ્રકારની અસર થઈ છે

જોકે, ભારતના આરોગ્ય અને પરિવારકલ્યાણ મંત્રાલયે કહ્યું છે કે આવા કેસોની સંખ્યા બહુ ઓછી છે.

નોંધનીય છે કે ભારતમાં કોરોના વાઇરસ રસીકરણ ચાલી રહ્યું છે અને વર્લ્ડ હેલ્થ ઑર્ગેનાઇઝેશન એટલે કે WHO અનુસાર ભારતમાં 17,51,71,482 કોરોના વાઇરસના ડોઝ આપવામાં આવ્યા છે. 

સમાચાર સંસ્થા એએનઆઈ અનુસાર સોમવારે કોવિશિલ્ડ રસીને લઈને ભારત સરકારે જણાવ્યું કે એઇએફઆઈ (ઍડ્વર્સ ઇવેન્ટ્સ ફૉલોઇંગ ઇમ્યુનાઇઝેશન) કમિટીની તપાસમાં બહાર આવ્યું છે કે કોરોના વૅક્સિન આપ્યા બાદ 26 દરદીઓમાં થ્રોમ્બોએમ્બોલિક લક્ષણો જોવા મળ્યાં છે.

સરકારે જણાવ્યું કે જે પ્રમાણે રસીકરણ થઈ રહ્યું છે, તેની સામે આ આંકડો બહુ નાનો છે. જોકે સરકારે કહ્યું છે કે તેઓ કોરોના રસીકરણ બાદ થતાં થ્રોમ્બોએમ્બોલિક લક્ષણો વિશે લોકોમાં જાગૃતિ આવે તે માટે ટૂંક સમયમાં એક માર્ગદર્શિકા બહાર પાડશે.

ઑક્સફર્ડ અને એસ્ટ્રાઝેનેકા દ્વારા કોરોના વૅક્સિન કોવિશિલ્ડ વિકસાવવામાં આવી છે. આ વૅક્સિનનું ઉત્પાદન ભારતમાં સિરમ ઇન્સ્ટિટ્યૂટ ઑફ ઇન્ડિયા દ્વારા થઈ રહ્યું છે, જે વિશ્વના સૌથી મોટા વૅક્સિન ઉત્પાદક છે.

સરકારે શું કહ્યું છે... બીજા 4000 અક્ષરો માટે લેખ ચાલુ રાખો:
?

ભારતના આરોગ્ય અને પરિવાર કલ્યાણ મંત્રાલયે કહ્યું છે કે કોરોના રસીકરણ બાદ દેશમાં બ્લીડિંગ અને બ્લડ કલોટના જે કેસ સામે આવ્યા છે તે ઓછા છે અને  નિદાનની અપેક્ષિત સંખ્યાને તે અનુરૂપ છે.

લાઇવમિન્ટના એક અહેવાલ અનુસાર એઇએફઆઈ કમિટી કોરોના વૅક્સિન લીધા બાદ ગંભીર અને અતિ ગંભીર લક્ષણો ધરાવતા 700માંથી 498 કેસની તપાસ કરી છે અને તેમાંથી 26 દરદીઓ થ્રોમ્બોએમ્બોલિક લક્ષણો ધરાવતા હતા.

કમિટીને ટાંકતાં અહેવાલમાં લખાયું છે કે આ આંકડો બહુ નાનો છે, પરતું કોરોના વૅક્સિન લીધા બાદ થ્રોમ્બોએમ્બોલિક ઇવેન્ટસ્ નું જોખમ છે તે પુરવાર થાય છે.

કમિટીએ કહ્યું કે કેટલાંક સંશોધનમાં દાવો કરવામાં આવ્યો છે કે વૅક્સિન લીધા બાદ બ્લડ કલૉટ થાય છે પરતું ભારતમાં પ્રતિ મિલિયન ડોઝ સામે માત્ર 9.3 કેસ સામે આવ્યા છે.

ભારતમાં રસીકરણથી શરૂઆત થઈ છે ત્યારથી લઈને અત્યાર સુધી CO-WIN ઍપમાં 23,000 લોકોએ કોવિશિલ્ડ રસી લીધા બાદ ગંભીર અસર થવાની ફરિયાદ કરી છે. તેમાંથી માત્ર 700 કેસમાં જ ગંભીર પ્રકારની અસર થઈ છે. ભારતમાં 27 એપ્રિલ સુધી કોવિશિલ્ડના 13.4 કરોડ ડોઝ આપવામાં આવ્યા છે.

કમિટીએ જણાવ્યું કે ભારત બાયોટૅક દ્વારા વિકસાવવામાં આવેલી વૅકિસન કોવૅકિસનમાં એક પણ સંભવિત થ્રોમ્બોએમ્બોલિક ઇવેન્ટસ્ નો કેસ સામે આવ્યો નથી.

થ્રોમ્બોએમ્બોલિક ઇવેન્ટ શું છે?

ભારત સરકારે એક નિવદેનમાં જણાવ્યું કે કોવિશિલ્ડના ફાયદાઓ તેના નુકસાન કરતા વધારે છે

થ્રોમ્બોએમ્બોલિક ઇવેન્ટ્સમાં દરદીના શરીરમાં લોહીનો ગઠ્ઠો જામી જાય છે અને આ ગઠ્ઠો શરીરના કોઈ પણ ભાગમાં અથવા બીજી નસમાં પ્રવેશ કરી શકે છે. તેનાથી દરદીને શારીરિક તકલીફ થઈ શકે છે.

ઇન્ડિયન ઇન્સ્ટિટ્યૂટ ઑફ પબ્લિક હેલ્થના નિદેશક દિલીપ માવળંકરે બીબીસી ગુજરાતીને જણાવ્યું, "લોહીનો ગઠ્ઠો જામી ગયા બાદ શરીરના અંગોમાં જઈ શકે અથવા બીજી નસમાં પ્રવેશી શકે છે. જો તે મસ્તિષ્કની નસીમાં પ્રવેશ કરે તો લકવો થઈ શકે અને હાર્ટની નસમાં ક્લૉટ થાય તો હાર્ટ ઍટેક આવી શકે છે."

"કોવિશિલ્ડ આપ્યા બાદ શરીરમાં જે ઇમ્યુનિટી મીકેનિઝમ ટ્રિગર થાય છે તેની આડઅસરના કારણે બલ્ડ ક્લૉટ થઈ શકે છે. હજુ સુધી આ બાબતે સંશોધન ચાલી રહ્યું છે. જો દરદીને ગંભીર લક્ષણો હોય તો તેને હૉસ્પિટલમાં દાખલ પણ થવું પડી શકે છે."

તેઓ વધુમાં જણાવે છે કે યુરોપ અને બીજા દેશોમાં યુવાનોમાં અને ખાસ કરીને મહિલાઓમાં બલ્ડ ક્લૉટ થઈ જવાના કેસ સામે આવ્યા છે, જે બાદ અમુક સમય માટે ત્યાં કોવિશિલ્ડ રસી આપવાનું બંધ કરી...